Zmluva o združenej dodávke elektriny, zabezpečení distribúcie elektriny a prenesení zodpovednosti za odchýlku č. 1130215
(návrh)

Článok I

Zmluvné strany

Dodávateľ:


Názov:
Energie2, a.s.

Sídlo:
Lazaretská 3a, 811 08 Bratislava

Zapísaný v:  Obchodný register Okresného súdu Bratislava I., oddiel: Sa, vl. č.: 5389/B

IČO: 
46 113 177

DIČ:
2023235225

IČ DPH:
SK2023235225

Štatutárny zástupca:
Mgr. Dávid Vlnka – člen predstavenstva

Osoba oprávnená jednať

      vo veciach zmluvných:
Mgr. Dušan Vlnka – člen dozornej rady, na základe               plnej moci

Bankové spojenie:
UniCreditBank Czech Republic and Slovakia, a.s.

SWIFT (BIC) kód banky:
UNCRSKBX

IBAN:
SK7911110000001152848056

Číslo účtu:
1152848056/1111

Telefón:
038/5365191


Fax:
038/5322019

E-mail:
dusan.vlnka@energie2.sk; info@energie2.sk

Adresa na doručovanie písomností


prostredníctvom pošty:
Pod Kalváriou 18, 955 01 Topoľčany

(ďalej len „dodávateľ“)

Odberateľ:


Názov:
Vysokošpecializovaný odborný ústav geriatrický sv. Lukáša v Košiciach n.o.



Sídlo: 
Strojárenská 13, 040 01  Košice



Právna forma:
nezisková organizácia poskytujúca všeobecne prospešné služby



IČO:
31256911



DIČ:
2021823892



IČ DPH:
SK 2021823892
(nie je platcom DPH)


Štatutárny zástupca:
MUDr. Peter Pavlov, riaditeľ



Osoba oprávnená jednať


vo veciach zmluvných:
Ing. Martina Oreničová, ekonomická námestníčka


Bankové spojenie:
VÚB a.s.



SWIFT (BIC) kód banky:
SUBASKBX



IBAN:
SK86 0200 00 0000 6013 1512



Číslo účtu:
60131512/0200



Telefón:
055 6824111



Fax:
055 6824206



E-mail:
geriatria@gckosice.sk, orenicova@gckosice.sk



Adresa na doručovanie písomností


prostredníctvom pošty:
Strojárenská 13, 040 01  Košice



(ďalej len „odberateľ“)

(Odberateľ a Dodávateľ spoločne aj ako „zmluvné strany“)

uzatvárajú podľa všeobecne záväzných právnych predpisov vrátane právnych predpisov pre podnikanie v energetických odvetviach túto zmluvu o združenej dodávke elektriny, zabezpečení distribúcie elektriny a prenesení zodpovednosti za odchýlku (ďalej len „Zmluva“):

Článok 1

Základné ustanovenia

1.1 Zmluva je po vzájomnej dohode zmluvných strán uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade so zákonom č. 251/2012 Z. z. o energetike a o zmene niektorých zákonov v znení neskorších predpisov (ďalej len „zákon o energetike“), zákonom č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii v sieťových odvetviach“) a ďalšími všeobecne záväznými právnymi predpismi vzťahujúcimi sa na oblasť elektroenergetiky.

1.2 Na účely tejto Zmluvy sa používajú odborné pojmy a terminológia v súlade so zákonom o energetike, nariadením vlády Slovenskej republiky č. 317/2007 Z. z., ktorým sa ustanovujú pravidlá pre fungovanie trhu s elektrinou (ďalej len „pravidlá trhu s elektrinou“), príslušnými výnosmi, vyhláškami a rozhodnutiami Úradu pre reguláciu sieťových odvetví (ďalej len „ÚRSO“) a ostatnými súvisiacimi všeobecne záväznými právnymi predpismi vzťahujúcimi sa na elektroenergetiku.

1.3 ÚRSO vydáva vecné a cenové rozhodnutia v zmysle zákona o regulácii v sieťových odvetviach.

1.4 Prevádzkovateľ distribučnej sústavy (ďalej len „PDS“) je príslušný PDS, ku ktorej je pripojené odberné miesto Odberateľa.

1.5 Prevádzkový poriadok PDS je dokument schválený ÚRSO, podľa ktorého sa riadi zabezpečenie distribúcie elektriny a súvisiacich sieťových služieb do odberného miesta Odberateľa. Prevádzkový poriadok PDS je záväzný pre všetkých účastníkov trhu s elektrinou (ďalej len „Prevádzkový poriadok“).

1.6 Technické podmienky prístupu a pripojenia do sústavy príslušného PDS (ďalej len „Technické podmienky“), ktoré sú zverejnené na internetovej stránke príslušného PDS je dokument vypracovaný v súlade so zákonom o energetike a Vyhláškou Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete.

1.7 Dodávateľ určí a oznámi odberateľovi najneskôr do 3 dní nadobudnutia účinnosti tejto Zmluvy oprávnenú osobu Dodávateľa vrátanej telefonického a emailového kontaktu na túto osobu. Oprávnená osoba Dodávateľa vykonáva bezodplatne technicko-administratívneho poradcu, na ktorého je odberateľ oprávnený obrátiť sa v prípade technických alebo administratívnych problémov v pracovných dňoch od 8.00 do 15.00 hod. Odberateľ určí a oznámi Dodávateľovi najneskôr do 3 dní nadobudnutia účinnosti tejto Zmluvy oprávnenú osobu odberateľa vrátanej telefonického a emailového kontaktu na túto osobu. Oprávnená osoba odberateľa plní úlohu kontaktnej osoby pri plnení tejto Zmluvy.

Kontaktné osoby zo strany Dodávateľa:            Mgr. Lenka Ballová, 038/5368157

                                                                            úsek služieb zákazníkom  

                                                                            e-mail: lenka.ballova@energie2.sk
                                                                            Mgr. Dušan Vlnka, 038/5365191

                                                                            e-mail: dusan.vlnka@energie2.sk
       Kontaktné osoby zo strany Odberateľa:     Ing. Martina Oreničová
                                                                            e-mail: orenicova@gckosice.sk
Článok 2

Predmet zmluvy

2.1 Predmetom tejto zmluvy je záväzok Dodávateľa v zmluvnom období:

a) dodávať elektrickú energiu do odberného miesta Odberateľa uvedenej v článku 1 tejto Zmluvy v dohodnutom množstve, kvalite, čase a podľa podmienok tejto Zmluvy a poskytovať ďalšie služby podľa tejto Zmluvy,

b) prevziať za Odberateľa zodpovednosť za odchýlku za odberné miesta Odberateľa uvedené v tejto Zmluve voči zúčtovateľovi odchýlok, odchýlkou je rozdiel medzi predpokladaným množstvom dodávky elektrickej energie podľa tejto Zmluvy a skutočne odobratým množstvom elektriny na základe tejto Zmluvy,

c) zabezpečiť pre Odberateľa distribúciu elektriny a ostatné služby spojené s použitím sústavy (ďalej len „distribučné služby“) od príslušného PDS.

1.2 Predmetom tejto Zmluvy je záväzok Odberateľa odobrať od Dodávateľa elektrinu v dohodnutom množstve a čase a podľa podmienok tejto Zmluvy a zaplatiť Dodávateľovi za dodávku elektriny a za distribučné služby cenu podľa podmienok uvedených v tejto Zmluve a v súlade s predpismi na základe uplatnenia regulovaného prístupu k distribučnej sústave.

Článok 3

Miesto plnenia

3.1 Miestom plnenia je odberné miesto Odberateľa uvedenej v článku 1 tejto Zmluvy.

3.2 Odberateľ si vyhradzuje právo, v prípade potreby (napr. získanie nového objektu, predaj objektu) určiť aj ďalšie odberné miesta. Doplnenie nového odberného miesta, ktorého predpokladaná spotreba do konca trvania tejto Zmluvy má byť vyššia ako 15 % predpokladaného  celkového množstva dodávky elektriny podľa bodu 4.3 tejto Zmluvy, je možné len dodatkom k tejto Zmluve na základe dohody zmluvných strán. 

Článok 4

Dodávka elektriny

4.1 Dodávka elektrickej energie je splnená prechodom elektriny meradlom nachádzajúcim sa na odbernom mieste.

4.2 Dodávateľ je povinný plniť ustanovenia bodu 2.1 v súlade s touto Zmluvou, ak je Odberateľ pripojený k distribučnej sústave PDS.

4.3 Zmluvné strany si dohodli predpokladané celkové množstvo dodávky elektrickej energie na obdobie 42 mesiacov od nadobudnutia účinnosti zmluvy v množstve 800 MWh, ktoré sa Dodávateľ zaväzuje dodať do odberného miesta Odberateľa podľa bodu 3.1 tejto Zmluvy v súlade s touto Zmluvou. Odberateľ nie je povinný od Dodávateľa odobrať v tomto bode uvedené predpokladané množstvo elektriny. Dodávateľ nie je oprávnený sankcionovať odberateľa za odber menšieho alebo väčšieho množstva elektriny ako je predpokladané celkové množstvo elektriny alebo z tohto dôvodu zmeniť výšku ceny za dodávku elektriny.

4.4 Dodávky uvedené v tejto Zmluve sú garantovanými dodávkami a môžu byť prerušené alebo obmedzené zo strany Dodávateľa len z dôvodov uvedených v zákone č. 251/2012 Z.z. o energetike a o zmene a doplnení niektorých zákonov. Akékoľvek plánované prerušenie dodávky elektriny je Dodávateľ povinný oznámiť písomne Odberateľovi najmenej 15 dní pred plánovaným prerušením alebo obmedzením dodávky elektriny.

4.5 Dodávateľ je oprávnený zmeniť subdodávateľa počas trvania zmluvy, pričom subdodávateľ, ktorého sa návrh na zmenu týka, musí spĺňať podmienky podľa § 26 ods. 1 zákona o verejnom obstarávaní. Dodávateľ je povinný Odberateľovi najneskôr v deň, ktorý predchádza dňu, v ktorom subdodávateľ začne plniť predmet Zmluvy, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať subdodávateľovi, identifikačné údaje navrhovaného subdodávateľa a čestné vyhlásenie Dodávateľa, že navrhovaný subdodávateľ spĺňa podmienky podľa § 26 ods. 1 zákona o verejnom obstarávaní.

4.6 Dodávateľ zaplatí zmluvnú pokutu vo výške tritisíc (3 000) EUR, a to za každé porušenie, ak

a. Dodávateľ zmení subdodávateľa počas trvania Zmluvy, pričom nový subdodávateľ nespĺňa podmienky podľa § 26 ods. 1 zákona o verejnom obstarávaní,

b) Dodávateľ porušil alebo riadne a úplne nevykonal povinnosť uvedenú v bode 4.5 predložiť písomné oznámenie o zmene subdodávateľa,

c) Dodávateľ poruší alebo riadne a úplne nesplní niektorú svoju povinnosť uvedenú v bode 1.7

Článok 5

Cena za dodávku elektriny

5.1  Cena za dodávku elektriny bola dohodnutá zmluvnými stranami ako jednotarifná a vo výške 47,00 EUR/MWh elektriny bez DPH a spotrebnej dane z elektriny (ďalej len „SpD“) (slovom: štyridsaťsederm eur  za 1 MWh bez DPH a SpD).

5.2 Dodávateľ preberá zodpovednosť za vyrovnanie odchýlok Odberateľa v plnom rozsahu.

5.3 Dohodnutým obdobím pre vyhodnotenie odberu elektriny je obdobie 42 mesiacov od nadobudnutia účinnosti tejto Zmluvy.

5.4 K cenám za dodávku elektriny sa pri fakturácii pripočítava SpD podľa zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v sadzbách platných ku dňu uskutočnenia zdaniteľného plnenia a DPH v súlade s účinným zákonom č. 222/2004 Z. z. o dani z pridanej hodnoty v znení neskorších predpisov v sadzbách platných ku dňu uskutočnenia zdaniteľného plnenia (ďalej len „zákon o dani z pridanej hodnoty“).

5.5 Počas trvania tejto Zmluvy je odberateľ na základe § 10b zákona o verejnom obstarávaní povinný vykonávať každých šesť mesiacov zisťovanie vývoja ceny za jeden MWh za rovnakých obchodných podmienok ako sú uvedené v tejto Zmluve na relevantnom trhu a to formou prieskumu trhu, pričom odberateľ vezme do úvahy aspoň tri cenové ponuky na jeden MWh, ak v čase ich zisťovania existujú.

5.6 Ak aritmetický priemer cien za jeden MWh troch najnižších cien zistených podľa bodu 5.5 je nižší ako cena za jeden MWh uvedená v bode 5.1, vyhotoví odberateľ návrh dodatku k tejto Zmluve, ktorým sa upraví cena za jeden MWh uvedená v bode 5.1 (ďalej len „návrh dodatku“). V návrhu dodatku sa upraví cena za jeden MWh tak, že nová cena za jeden MWh bude vo výške aritmetického priemeru cien za jeden MWh troch najnižších cien zistených podľa bodu 5.5 tejto Zmluvy. Odberateľ doručí dodávateľovi oznámenie o novej cene za jeden MWh spolu s návrhom dodatku.

5.7 Ak dodávateľ nesúhlasí so znížením ceny podľa bodu 5.6, je povinný do 30 dní od jeho oboznámenia s novou cenou oznámiť odberateľovi svoj nesúhlas so znížením ceny. Ak dodávateľ súhlasí so znížením ceny je povinný do 30 dní od oboznámenia s novou cenou oznámiť to odberateľovi a doručiť odberateľovi v tejto lehote podpísaný návrh dodatku.

5.8 Ak dodávateľ nedoručí svoj súhlas so znížením ceny a podpísaný návrh dodatku podľa bodu 5.8 alebo dodávateľ oznámi, že nesúhlasí so znížením ceny podľa bodu 5.6, odberateľ má právo vypovedať túto Zmluvu s trojmesačnou výpovednou lehotou, ktorá začne plynúť doručením výpovede.

Článok 6

Distribučné služby

6.1 Dodávateľ počas zmluvného obdobia zabezpečí Odberateľovi distribučné služby do odberného miesta Odberateľa uvedených v bode 3.1 Zmluvy a za podmienok uvedených v tejto Zmluve.

6.2 Dodávateľ sa zaväzuje zabezpečiť distribučné služby do odberného miesta Odberateľa uvedených v bode 3.1 Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS.

6.3 Distribučná sadzba: distribučné sadzby do odberné miesta Odberateľa sú stanovené v súlade s rozhodnutím ÚRSO.

6.4 Dohodnutý účinník: 0,95-1,00.

6.5 Odberateľ je podľa Zákona o energetike zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení.

6.6 Odberateľ sa zaväzuje dodržiavať všetky povinnosti Odberateľa podľa zákona o energetike, pravidiel trhu s elektrinou a ostatných príslušných všeobecne záväzných právnych predpisov.

6.7 Odberateľ sa zaväzuje riadiť sa podmienkami v Zmluve, Prevádzkovým poriadkom príslušného PDS, Technickými podmienkami a dodržiavať podmienky pripojenia k distribučnej sústave.

6.8 Odberateľ sa zaväzuje v prípade stavu núdze postupovať podľa príslušných právnych predpisov – a to § 20 Zákona o energetike a vyhlášky MH SR č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie.

Článok 7

Cena za distribučné služby

7.1 Dodávateľ účtuje Odberateľovi cenu za distribučné služby v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS podľa sadzby dohodnutej v tejto Zmluve.

7.2 Dodávateľ účtuje Odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS (ďalej aj „cenník služieb distribúcie“).

7.3 Cenové rozhodnutia ÚRSO a cenník služieb distribúcie sú uverejnené na internetovej stránke príslušného PDS.

7.4 Ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia, je Dodávateľ oprávnený účtovať Odberateľovi ceny v súlade s podmienkami príslušného nového cenového rozhodnutia ÚRSO.

7.5 Dodávateľ je oprávnený v prípade zmeny cenníka služieb distribúcie príslušného PDS upraviť fakturovanie ceny Odberateľovi za tieto služby v súlade so zmenou tohto cenníka.

7.6 Ceny uvedené v cenových rozhodnutiach ÚRSO neobsahujú DPH. K cenám sa pri fakturácii pripočítava DPH v súlade s platnými zákonmi.

Článok 8

Meranie elektriny a odpočty

8.1  Montáž, pripojenie alebo výmenu určeného meradla zabezpečí PDS po splnení ustanovených technických podmienok merania elektriny príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike. Úpravy na umiestnenie určeného meradla zabezpečuje Odberateľ na vlastné náklady.

8.2 Odber elektriny sa meria určeným meradlom (v zmysle zákona č. 142/2000 Z. z. o metrológii a o zmene a doplnení niektorých zákonov v znení neskorších predpisov).

8.3 Meranie elektriny a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektriny a Distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom. Dodávateľ fakturuje dodávku elektriny a Distribučné služby na základe týchto údajov. V prípade poruchy určeného meradla alebo fakturácie s nesprávnou konštantou má Dodávateľ právo upraviť fakturačné hodnoty podľa údajov, ktoré Dodávateľ dostane od PDS.

8.4 Odberateľ je povinný starať sa o určené meradlo tak, aby došlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne ohlásiť Dodávateľovi.

8.5 Pri pochybnostiach o správnosti údajov určeného meradla môže Odberateľ písomne požiadať Dodávateľa o zabezpečenie jeho preskúšania. Dodávateľ je povinný do 10 dní požiadať PDS o preskúšania určeného meradla.

8.6 Odberateľ sa zaväzuje umožniť prístup PDS k odbernému elektrickému zariadeniu a určenému meradlu v súlade s Prevádzkovým poriadkom a zákonom o energetike na účel vykonania kontroly, výmeny, odobratia určeného meradla alebo zistenia odobratého množstva elektriny na základe písomného oznámenia PDS doručeného Odberateľovi aspoň 15 dní pred vykonaním kontroly, výmeny, odobratím meradla alebo zisťovaním odobratého množstva elektriny, ak sa PDS nedohodne s Odberateľom na kratšej lehote.

8.7 Dôvody výmeny určeného meradla môžu byť najmä:

a. výmena určeného meradla z dôvodu uplynutia času platnosti overenia;

b) výmena určeného meradla pri požiadavke na preskúšanie určeného meradla;

c) výmena určeného meradla z dôvodu poruchy na určenom meradle;

d) výmena určeného meradla z dôvodu zmeny zmluvných podmienok.

Článok 9

Fakturácia cien a úroky z omeškania

9.1 Dodávateľ je povinný vyúčtovať Odberateľovi skutočné množstvo odobratej elektriny do 15. dní od ukončenia kalendárneho mesiaca, v ktorom bola elektrina odobratá, a doručiť vyúčtovaciu faktúru Odberateľovi. Vyúčtovacia faktúra so zohľadnením pravidelných mesačných platieb je splatná do 30 dni od doručenia vyúčtovacej faktúry.

9.2 Dodávka elektriny a distribučné služby sú v zmysle zákona o dani z pridanej hodnoty považované za opakované dodanie tovaru a služby v mesačne sa opakujúcich lehotách. Faktúry sa vystavujú spoločne za dodávku elektriny a distribučné služby.

9.3 Odpočtovým cyklom pre účtovanie ceny za dodávku elektriny bude kalendárny mesiac začínajúci 1. deň mesiaca o 00:00 hod. platného času a končí posledným dňom v mesiaca o 24:00 hod. platného času.

9.4  Za uhradenie faktúry sa bude považovať deň, v ktorom bude fakturovaná suma pripísaná na účet Dodávateľa.

9.5 Dodávateľ je povinný Odberateľovi poskytnúť prístup do elektronického portálu (zobrazovanie odberného miesta, história spotreby, zobrazovanie faktúr s možnosťou ich stiahnutia).

9.6 Ak faktúra nebude obsahovať všetky predpísané náležitosti daňového dokladu podľa príslušných ustanovení zákona o dani pridanej hodnoty, alebo ak nebude v súlade s touto Zmluvou, alebo bude obsahovať nesprávne údaje, Odberateľ si vyhradzuje právo vrátiť faktúru na doplnenie alebo na prepracovanie spolu s uvedením chýbajúcich náležitostí alebo nesprávnych údajov. Plynutie lehoty splatnosti faktúry vrátenej Dodávateľovi na opravu sa zastaví a na opravenej faktúre, obsahujúcej všetky potrebné zákonné náležitosti, bude opäť uvedená 30 dňová lehota splatnosti, ktorá začne plynúť odznova doručením faktúry odberateľovi.

9.7 Dodávateľ nemá nárok na úhradu ďalších nákladov, ktoré nie sú uvedené v tejto Zmluve a ich povinnosť platiť nevyplýva z všeobecne záväzného právneho predpisu.

9.8 Ak Odberateľ neuhradí faktúru v lehote splatnosti, Dodávateľ Odberateľovi zašle bezodplatne písomnú upomienku. Písomná upomienka Dodávateľa podľa predchádzajúcej vety sa považuje za doručenú Odberateľovi dňom prevzatia zásielky alebo dňom odmietnutia prevzatia zásielky.

9.9 Ak je Odberateľ v omeškaní s úhradou akejkoľvek faktúry zo zmluvného vzťahu s Dodávateľom podľa tejto Zmluvy, je Dodávateľ oprávnený účtovať Odberateľovi úrok z omeškania vo výške stanovenej podľa § 369 ods. 2 zákona č. 513/1991 Zb. Obchodný zákonník v znení neskorších predpisov. Odberateľ je povinný vyúčtované úroky z omeškania Dodávateľovi uhradiť.

9.10  Odberateľ požaduje zasielať faktúry na adresu uvedenej v v článku 1 tejto zmluvy.

9.11  Faktúry vyhotovené prostriedkami hromadného spracovania (výpočtovou technikou) nemusia byť Dodávateľom podpísané a stačí ak budú obsahovať formuláciu "Toto tlačivo bolo vytvorené automaticky a je bez podpisu".

Článok10

Reklamácia a servisný zásah

10.1 Dodávateľ je povinný riadne plniť predmet Zmluvy, dodržiavať túto Zmluvu a štandardy kvality prenosu elektriny, distribúcie elektriny a dodávky elektriny stanovené osobitnými predpismi.

10.2 Ak sa stane chyba alebo omyl pri fakturácii, majú zmluvné strany nárok na vzájomné vyrovnanie rozdielu. Ak Odberateľ zistí chybu vo faktúre, bez zbytočného odkladu zašle Dodávateľovi písomnú žiadosť o overenie správnosti vyúčtovania platby s uvedením reklamovaných skutočností a priložením podkladov potrebných na prešetrenie reklamácie. Dodávateľ overí správnosť vyúčtovania platby za dodanú elektrinu a distribučné služby a v prípade opodstatnenosti reklamácie odstráni zistené nedostatky vo vyúčtovaní vystavením opravnej faktúry v lehote 30 dní odo dňa doručenia žiadosti Odberateľa. Ak chybu zistí Dodávateľ, bezodkladne vyhotoví opravnú faktúru. Plynutie lehoty splatnosti chybnej faktúry sa zastaví a na opravenej faktúre, bude opäť uvedená 30 dňová lehota splatnosti, ktorá začne plynúť odznova doručením faktúry Odberateľovi.

10.3 Odberateľ má právo písomne reklamovať aj iné chyby, ku ktorým došlo pri realizácii tejto Zmluvy.

10.4 V prípade nedostatkov alebo vád pri plnení predmetu zmluvy Dodávateľom, Odberateľ elektronickou formou alebo listinnou formou uplatní reklamáciu plnenia predmetu zmluvy. Dodávateľ reklamáciu prešetrí a výsledok prešetrenia písomne oznámi Odberateľovi v lehote 15 dní od doručenia reklamácie. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších najviac 5 dní.

10.5 Odberateľ uplatňuje reklamáciu písomne na Doručovacej adrese Dodávateľa: Pod Kalváriou 18, 955 01 Topoľčany alebo elektronickou poštou na emailovú adresu uvedenú v článku 1 tejto zmluvy.

Článok 11

Náhrada škody

11.1 Ak poruší niektorá zo zmluvných strán povinnosti vyplývajúce z tejto Zmluvy, má poškodená zmluvná strana právo na náhradu preukázateľne vzniknutej škody okrem prípadov, keď škody boli spôsobené obmedzením alebo prerušením dodávky elektriny a distribučných služieb v súlade s príslušnými všeobecne záväznými predpismi (napr. zákonom o energetike) a s touto Zmluvou alebo okolnosťami vylučujúcimi zodpovednosť podľa § 374 Obchodného zákonníka.

11.2 Dodávateľ tiež nezodpovedá za vzniknutú škodu ani za ušli zisk, ak je dodávka elektriny zabezpečená cez zariadenie subjektu, ktorý nie je držiteľom licencie na distribúciu a nedodanie elektriny bolo spôsobené poruchou alebo inou udalosťou na tomto zariadení.

11.3 Odberateľ zodpovedá za škodu spôsobenú neoprávneným odberom v súlade so zákonom energetike a s príslušnými všeobecne záväznými právnymi predpismi.

11.4 Odberateľ s Dodávateľom sa budú navzájom informovať o všetkých skutočnostiach, pri ktorých sú si vedomí, že by mohli viesť ku škodám a usilovať sa hroziace škody odvrátiť.

Článok 12

Ukončenie a zánik Zmluvy

12.1 Táto Zmluva zaniká uplynutím času, na ktorý bola dojednaná.

12.2 Túto Zmluvu možno ukončiť dohodou zmluvných strán, k platnosti ktorej sa vyžaduje písomná forma.

12.3 Za podstatné porušenie tejto Zmluvy zo strany Odberateľa sa považuje najmä:

a. omeškanie  Odberateľa s úhradou faktúry, ak faktúru neuhradil ani v dodatočnej lehote určenej Dodávateľom, ktorá nemôže byť kratšia ako 15 dní od doručenia výzvy na jej úhradu. Zmluvné strany potvrdzujú, že táto dodatočná lehota poskytnutá na plnenie je primeraná,

b) neoprávnený odber elektriny v zmysle zákona o energetike.

12.4 V prípade podstatného porušenia Zmluvy zo strany Odberateľa je Dodávateľ oprávnený odstúpiť od tejto Zmluvy písomným oznámením o odstúpení zaslanom Odberateľovi. Účinnosť odstúpenia nastane dňom doručenia písomného oznámenia o odstúpení od Zmluvy Dodávateľom Odberateľovi alebo neskorším dňom uvedeným v písomnom oznámení Dodávateľa o odstúpení zaslanom Odberateľovi. Písomné oznámenie Dodávateľa o odstúpení od Zmluvy sa považuje za doručené Odberateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa Odberateľ o uložení zásielky nedozvedel.

12.5 Za podstatné porušene tejto Zmluvy zo strany Dodávateľa sa považuje:

a. Dodávateľ podal na seba návrh na vyhlásenie konkurzu,

b) návrh na vyhlásenie konkurzu voči Dodávateľom bol podaný treťou osobou, pričom Dodávateľ je platobne neschopný alebo je v situácii, ktorá odôvodňuje začatie konkurzného konania,

c) na majetok Dodávateľa bol vyhlásený konkurz, alebo bol návrh na vyhlásenie konkurzu zamietnutý pre nedostatok majetku,

d) Dodávateľ vstúpil do likvidácie,

e) Dodávateľ nezabezpečí Odberateľovi plnenie predmetu zmluvy, a to najmä dodávku elektriny a distribučné služby, v súlade s touto Zmluvou,

f) Dodávateľ porušil povinnosti uvedené v bode 4.5.

12.6 V prípade podstatného porušenia tejto Zmluvy zo strany Dodávateľa uvedené v bode 12.5 je Odberateľ oprávnený od tejto Zmluvy odstúpiť. Účinnosť odstúpenia nastane dňom doručenia písomného oznámenia o odstúpení od zmluvy Odberateľom Dodávateľovi alebo neskorším dňom uvedeným v písomnom oznámení Odberateľa o odstúpení zaslanom Dodávateľovi. Písomné oznámenie Odberateľa o odstúpení od Zmluvy sa považuje za doručené Dodávateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa Dodávateľ o uložení zásielky nedozvedel.

12.7 V prípade odstúpenia od tejto Zmluvy zostávajú zachované práva a povinnosti vyplývajúce zo Zmluvy do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od tejto Zmluvy.

12.8  Odstúpenie od Zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia Zmluvy, vrátane oprávnenia na náhradu škody, zmluvnej pokuty, zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa Zmluvy alebo vzhľadom na svoju povahu majú trvať aj po ukončení Zmluvy. Ustanovenia vzťahujúce sa k vysporiadaniu vzájomných právnych vzťahov na základe Zmluvy zostávajú v platnosti do momentu ich vysporiadania.

12.9 V prípade ukončenia tejto Zmluvy sa Odberateľ zaväzuje, že umožní Dodávateľovi vykonať úkony súvisiace s ukončením dodávky elektriny a distribučných služieb vrátane odobratia určeného meradla a odpojenia odberného miesta.

12.10  Za podstatné porušenie tejto Zmluvy podľa bodu 12.5 písm. e) ma Odberateľ právo na zmluvnú pokutu vo výške 3% z ceny za predpokladané množstvo dodávky elektriny uvedené v bode 4.3 tejto Zmluvy za každé takéto porušenie a každý i začatý deň, v ktorom nastalo alebo trvalo porušenie zmluvy.

Článok 13

Okolnosti vylučujúce zodpovednosť

13.1 Zmluvné strany sú zbavené zodpovednosti za čiastočné alebo úplné neplnenie povinností vyplývajúcich z tejto Zmluvy v prípade, ak toto neplnenie je výsledkom okolností vylučujúcich zodpovednosť/vis major v zmysle príslušných ustanovení Obchodného zákonníka (napr.: vojna, celoštátny štrajk, zemetrasenie, záplava, požiar nespôsobený Dodávateľom, teroristický útok, atď). 

13.2 Zmluvne dohodnuté termíny sa predlžujú o dobu trvania okolností vylučujúcich zodpovednosť/vis major. Ak doba ich trvania presahuje 30 dní, ktorákoľvek zo zmluvných strán je oprávnená písomne odstúpiť od tejto Zmluvy bez akýchkoľvek negatívnych právnych dôsledkov pre odstupujúcu zmluvnú stranu.

13.3 Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť, že poruší svoju povinnosť zo zmluvného vzťahu, je povinná oznámiť písomne druhej zmluvnej strane povahu prekážky, ktorá bráni, alebo bude brániť v plnení povinnosti, jej dôsledky a predpokladané trvanie. Správa sa musí podať bez zbytočného odkladu po tom, čo sa povinná zmluvná strana o prekážke dozvedela alebo pri náležitej starostlivosti mohla dozvedieť. Škody vyplývajúce z neskorého oznámenia o hrozbe alebo vzniku vis major bude niesť zmluvná strana zodpovedná za takéto neskoré oznámenie.

Článok 14

Záverečné ustanovenia

14.1 Zmluva nadobúda platnosť dňom jej podpísania obidvoma zmluvnými stranami a účinnosť nadobúda po zverejnení  na webovom sídle odberateľa. Zmluva sa uzatvára na dobu určitú a to na 42 mesiacov od dňa účinnosti Zmluvy, ktorým je deň začatia dodávky elektriny, najneskôr od 01.01.2016. 
14.2 Zmluvu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oprávnenými zástupcami oboch zmluvných strán.

14.3 Zmena identifikačných údajov zmluvných strán zapisovaných do obchodného registra, ako aj číslo účtu, zmeny oprávnených osôb sa nebudú považovať za zmeny vyžadujúce uzavretie dodatku k tejto Zmluve. Zmluvná strana dotknutá zmenou je povinná zmeny týchto údajov písomne oznámiť druhej zmluvnej strane bez zbytočného odkladu doporučenou zásielkou zaslanej druhej zmluvnej strane na adresu jej sídla. Takto oznámená zmena nadobúda účinnosť dňom doručenia oznámenia druhej zmluvnej strane

14.4 Právny vzťah založený touto Zmluvou sa riadi a spravuje Obchodným zákonníkom a ostatnými všeobecne záväznými právnymi predpismi Slovenskej republiky.

14.5 Spory, ktoré vzniknú medzi zmluvnými stranami na základe Zmluvy sa budú prednostne riešiť dohodou zmluvných strán. Ktorákoľvek zmluvná strana je oprávnená predložiť spor na vyriešenie vecne a miestne príslušnému súdu Slovenskej republiky.

14.6 Táto Zmluva je vyhotovená v štyroch rovnopisoch, každý s platnosťou originálu, pričom odberateľ obdrží tri rovnopisy a dodávateľ obdrží jeden rovnopis.

14.7 Zmluvné strany sa dohodli, že pokiaľ nie je uvedené v Zmluve výslovne inak, všetky oznámenia, výzvy a iné podania, ktoré sa majú podľa Zmluvy urobiť písomne, sa budú považovať za riadne podané, ak budú doručené druhej zmluvnej strane osobne alebo poštou formou doporučenej zásielky na adresu zmluvnej strany uvedenú na titulnej strane Zmluvy, Ak táto Zmluva neustanovuje inak, každé oznámenie, výzva alebo podanie sa bude považovať za doručené dňom jeho prevzatia alebo dňom odmietnutia jeho prevzatia, v prípade uloženia zásielky s oznámením, výzvou alebo podaním na pošte sa zásielka považuje za doručenú tretí pracovný deň od uloženia, aj keď sa zmluvná strana o uložení na pošte nedozvedela.

14.8 Žiadna zo zmluvných strán nemôže postúpiť alebo previesť svoje práva a povinnosti vyplývajúce z tejto Zmluvy ako celok alebo ich časť bez predchádzajúceho písomného súhlasu druhej zmluvnej strany.

14.9 Všetky práva a povinnosti vyplývajúce zo Zmluvy prechádzajú v prípade splynutia, zlúčenia alebo rozdelenia Dodávateľa v súlade s ustanoveniami Obchodného zákonníka na jeho právneho nástupcu, alebo právnych nástupcov tak, ako to bude určené v platnej zmluve o splynutí, zlúčení alebo rozdelení spoločnosti.

14.10 Ustanovenia Zmluvy sú oddeliteľné. Ak sa počas trvania zmluvného vzťahu stane akékoľvek ustanovenie Zmluvy (alebo jeho časť) neplatné alebo nevynútiteľné v dôsledku zmeny platných právnych predpisov, nebude tým dotknutá platnosť ani vynútiteľnosť ostatných ustanovení tejto Zmluvy a zmluvné strany sa zaväzujú rokovať s cieľom úpravy zmluvného vzťahu v zmysle novej právnej úpravy a nahradiť dotknuté ustanovenia novými, určenými právnou úpravou resp. zmenou tak, aby bol zachovaný účel Zmluvy a zámery zmluvných strán obsiahnuté v pôvodných ustanoveniach.

14.11 Na túto Zmluvu sa vzťahujú Všeobecné obchodné podmienky Dodávateľa súvisiace s plnením predmetu Zmluvy, ktoré nie sú priamo uvedené v tejto zmluve. 
V Košiciach, .....................                                              V Bratislave, .....................             
 .......................................                                                 ...............................................

           Odberateľ                                                                            Dodávateľ

    MUDr. Peter Pavlov                                                           Mgr. Dušan Vlnka 

              riaditeľ                                                      Člen dozornej rady na základe plnej moci
